ათიენუ

ათიენუ (ბერძ. Αθηένου) — სოფელი ლარნაკის რაიონში, კვიპროსი. ის არის ერთ-ერთი იმ ოთხი სოფლიდან, რომელიც მდებარეობს გაეროს ბუფერულ ზონაში, დანარჩენი სამია: პილა, ტრულოი და დენეია. დღეისათვის ათიენუს მოსახლეობა დაახლოებით 10 000 ადამიანს შეადგენს. 1990 წლიდან აქ განთავსებულია დევიდსონის კოლეჯის ათიენუს არქეოლოგიური პროექტი. ქალაქის მერია მოიცავს ადგილობრივი ისტორიისა და კულტურის მუზეუმს, რომელიც 2008 წელს დაარსდა. ტოპონიმიკა ბევრს მიაჩნია, რომ სოფელ ათიენუს სახელი მომდინარეობს ძველი ბერძნული სიტყვიდან „ატტა“ (ძვ. ბერძნ. Αττα) ან „ათთა“ (ძვ. ბერძნ. Αθθα), რაც ნიშნავს დიდ კლდეს, რაც ახასიათებდა სოფლის კლდოვან მიწას. სხვა თეორიის თანახმად, სახელი მომდინარეობს ლუზინიანისგან, სახელად ეტიენი (Étienne), რომელიც ამ მხარეში ცხოვრობდა, ხოლო სოფელში მცხოვრები ხალხი მის სახლს მოიხსენიებდა როგორც „ეტიენის ადგილი“ (ძვ. ბერძნ. „Στου Ετιένου“, stou etiennou), რაც მოგვიანებით ათიენუდ შეიცვალა. ისტორია იგი დასახლებას წარმოადგენს შუა ბრინჯაოს ხანიდან. ანტიკურ ხანაში, თანამედროვე ათიენუს მახლობლად არსებობდა ქალაქი გოლგოი. გადმოცემის თანახმად, გოლგოი დააარსა გოლგოსმა პელოპონესის სიკიონიდან. ამ კავშირს ამყარებს ადგილზე აღმოჩენილი არქაული კირქვის რელიეფი, რომელიც ამჟამად ნიუ-იორკის მეტროპოლიტენის ხელოვნების მუზეუმშია დაცული. რელიეფზე გამოსახულია ქიმერა სიმბოლო, რომელიც დაკავშირებულია სიკიონთან და გამოსახულია მის მონეტებზე. რესურსები ინტერნეტში ვიკისაწყობში არის გვერდი თემაზე: ათიენუ Athienou Archaeological Project დაარქივებული 2012-12-10 საიტზე Archive.isCategory:Webarchive template archiveis links Athienou municipality Database of 3D models documenting ancient sculpture excavated at Athienou-Malloura სქოლიო